
Klas: 7
Disţiplina:    gagauz dili hem literatura         
Blok:  İnsan hem ecel (kader)
Modul:    Morfologiya
Tema:     Haliştennik laf çevirtmesi. Gavril Gaydarcı „Çatırık yolda”,

Uroon tipi: Bilgileri kazanmak becermekleri oluşturmak uroo.
Kompetenţiya  birimneri:
1.1. Okumaktan sora aazdan sözdä fikirini serbest açıklamaa
2.1. Artistik hem diil artistik tekstlerini annamaa.
3.3. İşidilmiş tekstin leksika-gramatika özelliklerini hesaba almaa; sözdä semantika kategoriyalarını kullanmaa.
4.3. Aktiv seslemeyi uygunlandırmaa, komunikativ prinţiplerini kullanmaa.
5.2. İşidilmiş tekstin leksika-gramatika özelliklerini hesaba almaa; sözdä semantika kategoriyalarını kullanmaa.

Uroon neetleri:
Uroon sonunda üürenici   gösterecek, ani o becerer:
· Yaratmaları açıkgöz okumaa, verili soruşlara cuvap etmää.
· Teksttä artistik kolaylıklarını bulmaa, açıklamaa.
· Teksttä iştennikleri tanıyıp-bulmaa.
· Haliştennik laf çevirtmesi  teksttä tanımaa.
· Haliştennik çevirtmesininnn cümlä düzmää.

Didaktik strategiyaları:
- formalar: çiftlerdä, bölümnerdä, indiviadual, frontal; 
- metodlar hem çalımnar: operativ, tekstlän işlemäk, yaratıcı sınış,  fikir debreştirmesi, sözleşmäk, muzıka seslemesi, GİD;
- araçlar: prezentaţiya, interaktiv taftası.
Kantarlamak strategiyaları: biri-birini kantarlamak, kendini kantarlamak, üüredicinin kantarlaması
Bibliografiya:
· Gagauz dili hem literatura,  Kurikulum  V -IX  klaslarına deyni, Kişinău, 2019 .
·  Gagauz  dili  hem  literatura. Gid  (V -IX klaslara), Kişinău, 2019.
· Gagauz dili hem literatura 7-nci klas, Ştiinţa, 2018.
· Gagauzça-romınca hem romınca gagauzça sözlüü, Komrat, 2010.

4.3.
	-  Zaman hayır olsun! Nesoy keflän geldiniz uroomuza? Hazırsınız mı uroomuza?
- Tekrarlayım geçti uroon temasını. Ne o haliştennik? Angı afikslärlän düzüler haliştennik? Nesoy cümlä payı olêr? 
- Evdeki işlän baalı var mı soruşlarınız?  Okuyun bulduu cümleleri, haliştenniklerin afikslerini söläyin.
- Okuyun kurduu cümleleri, haliştenniklerin sintaksis rolunu belli edin.
-  Büün biz tanışacez bir eni temaylan – haliştennik çevirtmesinnän, üürenecez onu tanımaa hem  sözdä kullanmaa. 

Biri-birini kantarlamak

	Annamayı gerçekleştirmӓk

5.2.

	Muzıka seslemesi.
- Yumun gözlerinizi da sesläyin gecä seslerini. Nelär siz işidersiniz? Tanıdınız mı bu sesleri? Ne işittiniz? Ne duydunuz? Ne gördünüz?
Biz okuyacez G.Gaydarcının “Çatırık yolda” şiirini. Düşünün, nesoy duyguları debreştirer gecä sesleri lirika geroyunda? İlkin ama lkin lafların maanalarını açıklayalım: çatırık,  öznek, yıldızlanardı, kıymada canım, kanara kırdırma.
Sayfa 181.  
Şiiri okumaktan sora cuvap etmää soruşlara.
1. Angı vakıt gösterili şiirdä?
2. Neredän siirider lirika geroyu küüyü? 
3. Düşünün: nicä görersiniz siz lirika geroyunu? Kim o? Neredän geler? 
4. Nesoy duygularlan o bakêr küüyä?
5. Nesoy seslär işidiler gecä vakıdı?
6. Bulun artistik kolaylıklarını, angıları yazdırêr gecenin gözelliini.
7. Aazdan yazdırın kartinayı, angısını görersiniz siz nicä okuyucu? Nesoy renkleri görersiniz?
8. Şiirin öz fikiri nesoy?
9. Açıklayın şiirin öz fikirini.
· Bulun sinonim laflara: kanara, denämedään, yolu kaptım, raatlık.
· Bulun teksttä inkärlik formasında  işlikleri. Çalımını, üzünü, sayısını söläyin.
· Bulun geçmiş haliştennikleri, onnarın afikslerini söläyin. Angı laflardan koyêrsınız soruş halişteniklerä.
Siz artık bilersiniz, ne o iştennik çevirtmesi. Var gagauz dilindä haliştennik çevirtmesi dä.
Ya bakalım, var mı şiirdä laflar, baalı haliştenniklän?     (Çiftlerä pay etmää birär strofa. Bulup, yazmaa, sintaksis rolunu belli etmää.)                                   
                                                                    _nicä________x
 Örnek: Çatırık yola bir kanara, /bakarak yola/, aydınnannardı.

- Şiirin herbir strofasında var haliştennik çevirtmesi. 
- Cümleyä sintaksis analizini yapın.
Bir yavaş lüzgär esti, havaya katıp temizliini. 
Diiştirelim haliştennik laf çevirtmesini cümledä.
Bir yavaş lüzgär esti, havaya katıp temizliini.  Bir yavaş lüzgär esti, havaya katıp temizliini. 
Neyi deneeriz? Angı erdä var nicä bulunsun haliştennik çevirtmesi? Nesoy durguçluk nışannarı koyulêr haliştennik çevirtmesindä?

- Sayfa 123.   Okuyun kuralı. Uyêr mı bizim aaraştırmamız kurala? 
Ne o haliştennik çevirtmesi?

- Sayfa 124, iş 3. Teksti okuyun.  Neylän “zengin” bu tekst? 
Yazın ikişär cümlä, angılarında var haliştennik çevirtmesi. (Çiftlerdä iş: ikişär cümlä).
-Bulun teksttä frazeologizmaları. Siz ya da aylenizdä biri onnarı kullanêr mı? (kalın kafalı, unutmaa kendini, göz altına almaa, kürkünä iinä bulmaa).

- Cümleleri yazın. Diiştirin cümleyi, ki olsun haliştennik çevirtmesi. Haliştennik laf çevirtmelerinin sintaksis funkţiyasını çizin.
Üüsek maavi göktä kuşlar uçêr da çalêr şen türkülerini. Çocucak sokakça gider hem toplan oynêêr. 
Erleştirin iştennik hem haliştennik çevirtmelerini. 
 https://learningapps.org/watch?v=px2cjuixj24 
Yapmaa kontrol yapılı işlerä. 
Durguşluk nışannarının kullanmasını açıklayın.

Çiftlerdä iş

	Refleksiya
	
	Ne o halştennik çevirtmesi?  Cümlenin angı  erindä var nicä bulunsun haliştennik? Nesoy durguçluk nışannarı hal iştennik çevirtmesindä koyulér? 
Üürenicilerin çalışmasını kantarlamak.  Nicä var nicä kendinizi kantarlayasınız?
	

2 min
	kendini kantarlamak,
üüredicinin kantarlaması

	Genişletmӓk
	
	1. İş 5, sayfa 125. Cümleleri yazın,  haliştenniklerin  laf çevirtmelerin sintaksis funkţiyasını nışannayın.  
2. İş6, sayfa 125. Düzün beşär cümlä, ki olsun haliştennik ya da haliştennik çevirtmesi. 
	1 min
	



